Bournemouth 0-4 Liverpool: Akkor most ki a favorit a PL-ben? - Hunfield Road
Liverpool - SSC Napoli - Kísért a múlt
Történelmi nap ez a mai: 5 éve először vezetjük a tabellát Decemberben.
A konkurencia pedig minden idők legjobb PL csapata (szerintem jobb ez a City mint a 99-es és 07-es Manu).
Erősen kezdtük a meccset, de az első lövést mégis a hazaiak eresztették el, Alisson magabiztosan védett.
A 25. percben Bobby Firmino és Mo Salah egyérintőzött a tavalyi BL formát idézve: előbbi ballal 25-ről sózott rá egy kellemetlenül pattanó lövést Begovic kapujára, utóbbi pedig sikeresen tette a hálóba a kipattanót (tegyük hozzá, lesről).
A szünetben 0-1.
A második félidő elején újra az egyiptomi király volt eredményes, nem is akárhogy.
Mo egy az egyben vezethette rá az amúgy tanári Nathan Akéra, miközben hátulról pedig Steve Cook vette üldözőbe.
A Bournemouth védője Salah Achillesére lépve próbálta megállítani a bombaformában játszó afrikait - aki ezt az arckifejezéséből kiindulva meg is érzett – de Mo talpon maradt és Aké lábai között gurított a hosszú sarokba. Begovicnak esélye sem volt.
A harmadik gólnál Robertson erőből beadott labdáját Steve Cook Bernardo Silva jobb napjait idézve sarkalta a hálóba, csak ő nem az ellenfél kapuját vette be. Fenomenális befejezés.
Az utolsó gól az már mindennek a teteje, az alázás mintapéldája.
Megint Steve Cook segített nekünk: Salah elől nem tudott hatékonyan tisztázni, így Mo egy az egyben vihette rá szegény Begovicra, akit Salah kétszer is teljesen elküldött kifliért, majd Aké mellett pofozta a hálóba bal külsővel.
Érdekes, hogy a mesterhármast szerző csatárunk egyik góljánál sem mosolygott, nem is nagyon ünnepelt, ami egy csöppet fura volt.
A végén viszont jófejségből nem fogadta el a „Meccs Embere” kitüntetést, és azt az 500. meccsét játszó Hamesz Milnernek adta.
Milner 8/10
Robertson 9/10
Salah 10/10
Firmino 9/10
Mindenki magabiztosan ment, élmény volt nézni Bobby és Mo összjátékát.
Milner nem meglepő módon hiba nélkül hozta le jobb védőben, ami jó jel az elkövetkező két hónapra nézve (amíg Zsoé Gomez felépül).
Én a Napoli ellen így kezdenék:
Trent – Matip – VVD – Róbert
Benne van, hogy Milly helyett Keita játszik majd a középpályán, de a többi fixnek tűnik.
Egészen egyszerűen nem lehet szó nélkül elmenni a nap későbbi meccséről: Chelsea 2-0 City, és ezzel vezetjük a tabellát.
Emlékeztek amikor arról beszéltünk, hogy a City csapata is emberekből áll, nekik is lesz rossz napjuk, nekünk pedig akkor kell résen lennünk?
Ez. Ez az a nap amiről beszéltünk.
Kulcsfontosságú pillanat lehet ez a bajnokság végkimenetelével kapcsolatban, ugyanis a lélektani előny nálunk van.
Őszintén szólva nem tudom elképzelni, hogy ezek után ne jussunk tovább a BL-ben kedden, de az már igazából tök mindegy.
Ha továbbjutunk, fasza, jöhet bárki.
Ha kiesünk az EL-be, akkor állítsuk ki az U21-es srácokat arra az oda-visszavágóra, essünk ki, utána pedig fókuszáljunk a bajnokságra, mert most egy nagy lépéssel közelebb kerültünk a bajnoki címért folyó reális küzdelemhez.
Szerintem még mindig a City a favorit az év végi első helyre, de ez megintcsak a mi javunkat szolgálja, mert imádunk úgy nevezett „underdog”-ok lenni. Főleg Klopp.
Így menjünk tovább, semmi gáz ha veszítünk pontot például a Manu vagy hasonlók ellen, mert ez benne van.
(Mondjuk ha most például el tudunk húzni a Citytől 5-6 pontra az se baj…)
Aztán Február / Március környékén meglátjuk hogy áll a széna.
Addig továbbra is magunkra fókuszáljunk, tök mindegy hányszor nyernek a zsoldosok.
Micsoda idők ezek…
U.I. Ha tetszett ez az írás, akkor nyomj egy lájkot és kövess minket a Facebookon!
https://www.facebook.com/HunfieldRoad/
https://hunfieldroad.blog.hu/api/trackback/id/tr8414463642